पाएं अपने शहर की ताज़ा ख़बरें और फ्री ई-पेपरडाउनलोड करें
टीका लगवाने के बाद आपको कैसा लग रहा है. बुखार आए तो घबराएं नहीं, डॉक्टर की सलाह पर पैरासिटामॉल लें। यह चर्चा मुख्यमंत्री शिवराज सिंह चौहान ने बुधवार को शहर के युवा अपूर्व व शिल्पी से की। यह दोनों युवा इस दिन से जिले में शुरू किए गए 18 से 44 वर्ष के लोगों के वैक्सीनेशन सत्र में टीका लगवाने पहुंचे थे। इनसे सीएम ऑनलाइन रूबरू हो रहे थे।
अपूर्व ने कहा कि उन्हें टीका लगवाने के बाद अच्छा लग रहा है। केंद्र में उन्हें कोई समस्या नहीं आई। उन्हें आधे घंटे तक देखरेख में रखा गया। डॉक्टरों सीएम ने उन्हें समझाइश दी कि टीका लगवाने के बाद भी मास्क और सोशल डिस्टेंसिंग का पालन करें। युवा सहित अन्य लोगों को भी टीकाकरण के लिए प्रोत्साहित करें। इस दौरान उपायुक्त कल्याणी पांडे, सीएमएचओ डॉ. महावीर खंडेलवाल, जिला टीकाकरण अधिकारी डॉ.केसी परमार आदि मौजूद थे। डॉ. परमार ने बताया कि पहले दिन 18 से 44 साल के 100 फीसदी यानी 100 लोगों ने टीके लगवाए।
आने वाले दिनों में टीकाकरण सत्र बढ़ाएंगे, 20 तक नौ लाख डोज लगाने की जरूरत : मुख्यमंत्री ने कहा कि आने वाले समय में टीकाकरण सत्र लगातार बढ़ाए जाएंगे। प्रदेश में 5 करोड़ 16 लाख डोज की जरूरत पड़ेगी। 15 से 20 मई तक करीब 9 लाख डोज लगाए जाने का लक्ष्य तय किया है। सरकार की यह कोशिश रहेगी कि जल्द से जल्द सभी को टीके लगवाए जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn